Η **Αθλητική Ένωση Μεγαλόπολης Πολύβιος** είναι ελληνικό αθλητικό σωματείο που δραστηριοποιείται στη Μεγαλόπολη, στο Νομό Αρκαδίας, όπου και βρίσκεται η έδρα του, το Κλειστό Γυμναστήριο Μεγαλόπολης. Επίσημο έτος ίδρυσής του είναι το 1993 και αγωνίζεται με χρώματα το μπλε και το κίτρινο. Διατηρεί τμήματα καλαθοσφαίρισης για αθλητές και αθλήτριες όλων των ηλικιακών βαθμίδων.

Τμήμα καλαθοσφαίρισης ανδρών
----------------------------

### Ιστορική αναδρομή

Ο σύλλογος ιδρύθηκε το 1993 με την ένωση των ομάδων καλαθοσφαίρισης της *Δόξας Μεγαλόπολης* και των *Λυκαίων Μεγαλόπολης*.

Την αγωνιστική περίοδο 1999-00 το ανδρικό τμήμα κατέκτησε το Πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.ΝΟ.Π. λαμβάνοντας το δικαίωμα συμμετοχής για πρώτη φορά στη Γ' Εθνική Κατηγορία.

Στην πρώτη παρουσία του σε εθνικό πρωτάθλημα, την περίοδο 2000-01, ο σύλλογος συγκέντρωσε 11 νίκες και 15 ήττες φτάνοντας στην 9η θέση της τελικής κατάταξης (σε ισοβαθμία με τους Αγίους Αναργύρους και την Ομόνοια Ναυπάκτου). Ωστόσο, την επόμενη χρονιά, 2001-02, συγκέντρωσε μόλις 6 νίκες σε 26 αγώνες, με αποτέλεσμα να βρεθεί στην 13η και πρότελευταία θέση του τελικού βαθμολογικού πίνακα και να υποβιβαστεί.

Μια πενταετία μετά, την περίοδο 2006-07, η ομάδα της Μεγαλόπολης αναδείχθηκε εκ νέου Πρωταθλήτρια της τοπικής της Ένωσης, επιστρέφοντας στη Γ' Εθνική Κατηγορία. Την περίοδο 2007-08 αντιμετώπισε 13 ακόμη ομάδες στα πλαίσια του 1ου Ομίλου Νότου, χωρίς ωστόσο να καταφέρει να δείξει θετικό πρόσωπο και να παραμείνει στην κατηγορία. Συγκεκριμένα είχε απολογισμό 4 νίκες και 22 ήττες, τερματίζοντας στη 13η θέση της βαθμολογίας. Την περίοδο 2008-09 ολοκλήρωσε τις αγωνιστικές του υποχρεώσεις στα πλαίσια της Α' Κατηγορίας Ε.ΚΑ.Σ.ΚΕ.ΝΟ.Π. στην 4η θέση.

Ο Πολύβιος κατάφερε να επανέλθει στη Γ' Εθνική λίγα χρόνια αργότερα και συγκεκριμένα μετά το πέρας της περιόδου 2010-11. Στον τελικό των Play-offs επικράτησε του Ακάδημου με σκορ 70-61 στην παράταση (προηγούταν ήδη 2-0 παιχνίδια). Προπονητής ήταν για δεύτερη συνεχόμενη χρονιά ο Αντώνης Κούτρης. Την αγωνιστική περίοδο 2011-12, ωστόσο, η ομάδα δεν καταφέρε να πετύχει κάτι περισσότερο από μία νίκη, καταλαμβάνοντας τη 12η και τελευταία θέση της βαθμολογίας.

Την επόμενη χρονιά, 2012-13, οπότε και ο σύλλογος επέστρεψε στα γήπεδα της Ε.ΚΑ.Σ.ΚΕ.ΝΟ.Π. ο Πολύβιος εντάχθηκε στο Πρωτάθλημα της Α' Κατηγορίας Ανδρών. Στην τελική βαθμολογική κατάταξη βρέθηκε στη 10η θέση, κυρίως χάρις στο κακό του ξεκίνημα, εντούτοις κατάφερε να αποφύγει το δεύτερο συνεχόμενο υποβιβασμό. Δεν στάθηκε εξίσου τυχερός την περίοδο 2013-14, οπότε και από την ομάδα είχαν αποχωρήσει κάποιοι σημαντικοί παίκτες του παρελθόντος. Από την αρχή της χρονιάς περιορίστηκε στις τελευταίες θέσεις του βαθμολογικού πίνακα και εν τέλει τερμάτισε τελευταία. Σε συνολικά 20 επίσημες αναμετρήσεις κατάφερε να σημειώσει 4 μόλις νίκες και 16 αρνητικά αποτελέσματα, σκοράροντας 46,3 πόντους ανά παιχνίδι (η χειρότερη επίθεση του Πρωταθλήματος για τη χρονιά αυτή).

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, ο Α.Ε.Μ. Πολύβιος διαγωνίζεται στο Πρωτάθλημα της Β' Κατηγορίας Ανδρών που διοργανώνει η Ε.ΚΑ.Σ.ΚΕ.ΝΟ.Π.

Έδρα του συλλόγου είναι το Κλειστό Γυμναστήριο Μεγαλόπολης.

Τμήμα καλαθοσφαίρισης γυναικών
------------------------------

### Ιστορική αναδρομή

Το γυναικείο τμήμα καλαθοσφαίρισης του Πολύβιου διαθέτει στην τροπαιοθήκη του ένα Πρωτάθλημα της Α' Κατηγορίας Γυναικών της Ε.ΚΑ.Σ.ΚΕ.ΝΟ.Π. και συγκεκριμένα της περιόδου 2007-08.

Την επόμενη αγωνιστική περίοδο, 2008-09, ο σύλλογος παρέμεινε στο Τοπικό Πρωτάθλημα, στο οποίο συμμετείχαν πέντε ομάδες, λαμβάνονας την τρίτη θέση της τελικής κατάταξης από κοινού με τον Ακάδημο Καλαμάτας.

Την αγωνιστική περίοδο 2012-13 ο σύλλογος έλαβε μέρος στο Πρωτάθλημα Γυναικών ολοκληρώνοντας τις αγωνιστικές του υποχρεώσεις στην 4η θέση του βαθμολογικού πίνακα. Την επόμενη χρονιά, 2013-14, τερμάτισε στην 5η και προτελευταία θέση της κατάταξης.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, ο Α.Ε.Μ. Πολύβιος είχε δηλώσει συμμετοχή στο Πρωτάθλημα της Α' Κατηγορίας Γυναικών που διοργανώνει η Ε.ΚΑ.Σ.ΚΕ.ΝΟ.Π. Ωστόσο λίγο πριν την πρεμιέρα αποσύρθηκε, με αποτέλεσμα όλοι οι αγώνες του να κατακυρωθούν υπέρ της εκάστοτε αντίπαλης ομάδας με σκορ 20-0.

Παραπομπές
----------

1. ↑  «Ιστορία», πληροφορίες στο επίσημο ιστολόγιο του συλλόγου.
2. 1 2 3 4  «Ένωση Καλαθοσφαιρικών Σωματείων Κεντρικής και Νότιας Πελοποννήσου», πληροφορίες στον (παλαιό) επίσημο ιστότοπο της Ελληνικής Ομοσπονδίας Καλαθοσφαίρισης.
3. 1 2 3 4 5  «Αρχείο Βαθμολογιών Πρωταθλημάτων», πληροφορίες στον (παλαιό) επίσημο ιστότοπο της Ελληνικής Ομοσπονδίας Καλαθοσφαίρισης.
4. 1 2  «Τελική Κατάταξη Πρωταθλημάτων Ε.ΚΑ.Σ.ΚΕ.ΝΟ.Π. 2008-09», πληροφορίες στον ιστότοπο InArcadia.gr.
5. ↑  «Στη Γ’ Εθνική ο Πολύβιος Μεγαλόπολης», άρθρο στον ιστότοπο InfoBasket.gr, 24 Μαΐου 2011.
6. ↑  «Πρωταθλητής ο Πολύβιος!» Αρχειοθετήθηκε 2014-08-02 στο Wayback Machine. άρθρο στον ιστότοπο SuperBasket.gr, 26 Μαΐου 2011.
7. ↑  «Ο προπονητής του πρωταθλητή Πολύβιου, μιλάει αποκλειστικά στο «Κόντρα Επίθεση»!»[*νεκρός σύνδεσμος*], άρθρο στον ιστότοπο ContraEpithesi.gr, 24 Μαΐου 2011.
8. 1 2 3 4  «Στην Β' τοπική κατηγορία ο Πολύβιος Μεγαλόπολης»[*νεκρός σύνδεσμος*], άρθρο στον ιστότοπο ContraEpithesi.gr, 20 Μαΐου 2014.
9. ↑  «Βαθμολογία Α' Κατηγορίας Γυναικών 2012-13» Αρχειοθετήθηκε 2013-07-02 at Archive.is, πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π. 13 Μαΐου 2013.
10. ↑  «Βαθμολογία Α' Κατηγορίας Γυναικών 2013-14»[*νεκρός σύνδεσμος*], πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π.
11. ↑  «Αποτελέσματα ΕΚΑΣΚΕΝΟΠ: Μεγάλη νίκη του ΑΠΣ Αρις στην πρεμιέρα!», άρθρο στον ιστότοπο WePlayBall.gr, 18 Μαρτίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ε.Μ Πολύβιος, επίσημο ιστόλόγιο του συλλόγου.

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α1 Κατηγορίας Ανδρών Ε.ΚΑ.Σ.ΚΕ.ΝΟ.Π. 2021-2022 |
| --- |
|  |
| 0 | 
* Αρκαδικός
* Γαργαλιάνοι
* Ευκλής Καλαμάτας
* Καλαμάτα '80
* Μεσσήνης Γ.Σ.
* Πάμισος Μεσσήνης
* Πάνας Καρδαρά-Κανδήλας
* Πελασγός Μεγαλόπολης
* Πολύβιος Μεγαλόπολης
* Πρωτέας Καλαμάτας
* Σπάρτης Σ.Κ.
* Σπαρτιατικός
 |  |

 |